CELEX: 62011FN0121
Language: da
Date: 2011-11-22 00:00:00
Title: Sag F-121/11: Sag anlagt den 22. november 2011 — ZZ mod Kommissionen

28.1.2012   
            
            
               DA
            
            
               Den Europæiske Unions Tidende
            
            
               C 25/72
            
         
      Sag anlagt den 22. november 2011 — ZZ mod Kommissionen
      (Sag F-121/11)
      (2012/C 25/140)
      Processprog: fransk
      
         Parter
      
      
         Sagsøger: ZZ (ved advokaterne L. Levi og C. Bernard-Glanz)
      
         Sagsøgt: Europa-Kommissionen
      
         Søgsmålets genstand og beskrivelse af tvisten
      
      Påstand om annullation af de afgørelser, hvorved Ispra’s udbetalingskontor over for en tjenestemand, som er tjenstgørende i Jordan, afslog tilladelse til transport- og ledsageromkostninger, som er afholdt for at gøre det muligt for dennes søn at følge en psykoterapi på fransk, som er barnets modersmål, i Beirut (Libanon)
      
         Sagsøgerens påstande
      
      
                  —
               
               
                  Annullation af afslagene på tilladelse til lægelige ydelser, som sagsøgeren har ansøgt om til sin søn, sin hustru og sig selv, således som disse afslag fremgår af tre afgørelser truffet henholdsvis den 22. februar, den 10. marts og den 18. april 2011 af chefen for Europa-Kommissionens udbetalingskontor i Ispra.
               
            
                  —
               
               
                  Annullation af den afgørelse, som blev truffet den 12. august 2011 af direktøren for Direktorat D i Europa-Kommissionens Generaldirektorat for Menneskelige Ressourcer og Sikkerhed, i dennes egenskab af ansættelsesmyndighed, om afslag på den klage, som sagsøgeren havde indgivet i henhold til artikel 90, stk. 2, i vedtægten for tjenestemænd i Den Europæiske Union.
               
            
                  —
               
               
                  Europa-Kommissionen tilpligtes at betale sagens omkostninger.